Esmee Brugts

**Esmee Virginia Brugts** (yo o tshotsweng ka Phukwi a le masome a mabedi le boferabobedi ka 2003) Ke motshameki wa kgwele ya dinao e e porofeshionale wa moDutch yo o tshamekang kwa pele kwa setlhopheng sa Liga F sa Barcelona le sa setshaba sa Netherlands.

## Tiro ya setlhopha
**<big>PSV</big>**

Brugts o simolotse go tshameka kgwele ya dinao le basimane a le dingwaga tse tlhano a tshamekela SV Heinenoord. A fudugela kwa FC Binnenmaas dingwaga di ferabobedi moragonyana go ya go tshameka teng dingwaga tse nne. O ne a batiwa thata fa a saena tumalano ya gagwe ya ntlha le PSV a le dingwaga tse lesome le borataro ka 2020. Ka Phatlwe a le lesome le boraro ka 2020, Brugts a dira tshameko ya gagwe ya ntlha ya PSV mo motshamekong wa pele ga setlha kgatlhanong le Olympique Lyonnais. O ne a nosa kgatlhanong le ADO Den Haag ka Ngwanatsele wa 2020 a ferabobedi, a nosa mo motsotsong wa bo masome a ferabongwe le metsotso e mebedi ya tlaleletso. Mo setlheng sa gagwe sa ntlha kwa PSV o ne a tshameka metshameko ya liki e le lesome le boraro, a nosa dino tse tharo. Kwa makgaolakgannyeng a KNVB Women's Cup o ne a tshameka motshameko otlhe, PSV e fenya ADO Den Haag ka nno go lefela. Mo setlheng sa gagwe sa bobedi a tshameka kwa makgaolakgang a KNVB Women's Cup ya 2022, ba latlhegelwa ka dino tse pedi go e le nngwe kgatlhanong le Ajax. Brugts a nosa dino tse tharo kgatlhanong le Telstar ka Mopitlo a le masome a mabedi le bone ka 2023.

**<big>Barcelona</big>**

Ka Phatlwe wa 2023 a saena tumalano ya dingwaga tse nne le Barcelona. O ne a nosa dino tsa gagwe tsa ntlha tsa Barcelona a nosa dino tse tharo mo metsotsong e ferabobedi kgatlhanong le Eibar ka Sedimonthole a ferabongwe ka 2023, a tshameka e le nomoro ya boferabongwe kwa ntlheng mme a sutelela kwa morago kwa molemeng mo motshamekong o o ka ntata ya dikgobalo tse dintsi.

## Tiro ya boditshabatshaba
Brugts o tshameketse ditlhopha tsa banana tsa Netherlands di le mmalwa. Tlhakole a le lesome le borataro ka 2022, o ne a tsaya iponagatso ya gagwe ya ntlha le setlhopha se segolo sa Netherlands kgatlhanong le Brazil kwa 2022 Tournoi de France. O ne a tsena mo lebaleng a emisetsa Victoria Pelova metsotso e merataro pele ga motshameko o ya bokhutlong. O ne a nosa nno ya gagwe ya ntlha ya setlhopha sa setshaba Moranang a ferabobedi ka 2022 mo motshamekong kgatlhanong le Cyprus. Lwetse a tlhola malatsi a le marataro a nosa nno mo motsotsong wa bo masome a ferabongwe le boraro wa nako ya kemiso mo phenyong ya nno go lefela kgatlhanong le Iceland, go dira gore lefatshe la gagwe le iponne phatlha kwa godimo ga setlhophana sa C go ya kwa sejaneng sa lefatshe sa bomme sa FIFA sa 2023. 

Motsheganong fa a le masome a mararo le bongwe ka 2023, o ne a bitswa e le leloko la setlhopha sa peomabaka sa Netherlands sa sejana sa lefatshe sa bomme sa FIFA sa 2023. O tshamekile metshameko yotlhe e metlhano ya Netherlands kwa sejaneng sa lefatshe, a nosa gabedi kgatlhanong le Vietnam mo motshamekong wa bofelo wa setlhophana.

## Dipalopalo tsa tiro

### Setlhopha

: *E sale ka motshameko o o tshamekilweng ka Motsheganong a rogwa ka 2024*

### Tsa boditshabatshaba

: *Esale ka motshameko o o tshamekilweng ka Phalane a le masome a mararo le bongwe ka 2023*

: *Lenaane la dino le maduo a Netherlands pele, molokololo wa dino o supa dino morago ga nno nngwe le nngwe ya ga Brugts.*

## Ditlotla
**PSV Eindhoven**

* KNVB Women's Cup: 2020-21

**FC Barcelona**

* Liga F: 2023–24
* Copa de la Reina: 2023–24
* Supercopa de España: 2023–24
* UEFA Women's Champions League: 2023–24

**Tsa gagwe**

* IFFHS Women's Youth (U20) UEFA Team: 2023

## Metswedi


## External links

* Esmee Brugts at Soccerdonna
* Esmee Brugts at Soccerway